# Επίσημη Εφημερίδα C 233A/15 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 233A |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος15 Ιουλίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 233A

Έκδοση στην ελληνική γλώσσα

Ανακοινώσεις και Πληροφορίες

63ό έτος15 Ιουλίου 2020

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Αρχή Ασφαλίσεων και Επαγγελματικών Συντάξεων |
| 2020/C 233 A/01 | Προκήρυξη κενής θέσης — Προέδρου — Αριθ. 202016TAAD15 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Αρχή Ασφαλίσεων και Επαγγελματικών Συντάξεων

2020/C 233 A/01

Προκήρυξη κενής θέσης — Προέδρου — Αριθ. 202016TAAD15

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Αρχή Ασφαλίσεων και Επαγγελματικών Συντάξεων

| 15.7.2020 | EL | Επίσημη Εφημερίδα της Ευρωπαϊκής Ένωσης | CA 233/1 |
| --- | --- | --- | --- |

15.7.2020

EL

Επίσημη Εφημερίδα της Ευρωπαϊκής Ένωσης

CA 233/1

---

ΠΡΟΚΗΡΥΞΗ ΚΕΝΗΣ ΘΕΣΗΣ (1)

Προέδρου

Αριθ. 202016TAAD15

(2020/C 233 A/01)

Η Ευρωπαϊκή Αρχή Ασφαλίσεων και Επαγγελματικών Συντάξεων (EIOPA) είναι ανεξάρτητη αρχή της Ευρωπαϊκής Ένωσης που συστάθηκε την 1η Ιανουαρίου 2011 με τον κανονισμό (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (2)

Η EIOPA βρίσκεται στο επίκεντρο της εποπτείας των ασφαλίσεων και των επαγγελματικών συντάξεων στην ΕΕ. Αποστολή μας, μεταξύ άλλων, είναι η συμβολή στη διασφάλιση υγιούς, αποτελεσματικής και συνεπούς ρύθμισης και εποπτείας των τομέων των ασφαλίσεων και των επαγγελματικών συντάξεων στην Ευρώπη και η προώθηση της διαφάνειας, της απλότητας και της δικαιοσύνης στην αγορά καταναλωτικών χρηματοοικονομικών προϊόντων ή υπηρεσιών σε ολόκληρη την εσωτερική αγορά, προς όφελος των πολιτών της Ένωσης. Μέσω των δραστηριοτήτων μας, συμβάλλουμε στην προστασία των ασφαλισμένων, των μελών του συνταξιοδοτικού συστήματος, των πελατών και των καταναλωτών, καθώς και των λοιπών συνταξιούχων. Επιπλέον, διαδραματίζουμε σημαντικό ρόλο στη στήριξη της σταθερότητας του χρηματοοικονομικού συστήματος και της διαφάνειας των χρηματοοικονομικών αγορών και προϊόντων και συμβάλλουμε στην ενίσχυση του συντονισμού μεταξύ των χρηματοπιστωτικών εποπτικών αρχών σε διεθνές επίπεδο.

Η EIOPA αποτελεί μέρος του Ευρωπαϊκού Συστήματος Χρηματοοικονομικής Εποπτείας (ΕΣΧΕ), το οποίο περιλαμβάνει την Ευρωπαϊκή Αρχή Τραπεζών (ΕΑΤ), την Ευρωπαϊκή Αρχή Κινητών Αξιών και Αγορών (ESMA) και το Ευρωπαϊκό Συμβούλιο Συστημικού Κινδύνου (ΕΣΣΚ).

Περισσότερες πληροφορίες σχετικά με την EIOPA διατίθενται στον δικτυακό της τόπο: https://www.eiopa.europa.eu/

Για τα γραφεία της στη Φρανκφούρτη της Γερμανίας, η EIOPA απευθύνει πρόσκληση υποβολής υποψηφιοτήτων για τη θέση του

Προέδρου

ΤΙ ΠΡΟΤΕΙΝΟΥΜΕ

Τη θέση του προέδρου της Ευρωπαϊκής Αρχής Ασφαλίσεων και Επαγγελματικών Συντάξεων (EIOPA). Ο/Η πρόεδρος είναι ανεξάρτητος/-η επαγγελματίας πλήρους απασχόλησης, μέλος του προσωπικού της EIOPA, η οποία έχει την έδρα της στη Φρανκφούρτη (Γερμανία). Θα λογοδοτεί στο συμβούλιο εποπτών της EIOPA και θα υποβάλλει σε αυτό, σε μόνιμη βάση, εκθέσεις σχετικά με την ανάπτυξη των δραστηριοτήτων της EIOPA.

Η θητεία του προέδρου είναι πενταετής και άπαξ ανανεώσιμη.

ΠΕΡΙΓΡΑΦΗ ΚΑΘΗΚΟΝΤΩΝ

Κύριες αρμοδιότητες

Ειδικότερα, ο/η πρόεδρος θα είναι υπεύθυνος/-η για την εκτέλεση των καθηκόντων που προβλέπονται στον κανονισμό (ΕΕ) αριθ. 1094/2010, και συγκεκριμένα:

| — | ενεργεί ως επικεφαλής και εκπρόσωπος της EIOPA, |
| --- | --- |

—

ενεργεί ως επικεφαλής και εκπρόσωπος της EIOPA,

| — | προεδρεύει των συνεδριάσεων του συμβουλίου εποπτών και του συμβουλίου διοίκησης, |
| --- | --- |

—

προεδρεύει των συνεδριάσεων του συμβουλίου εποπτών και του συμβουλίου διοίκησης,

| — | διασφαλίζει την επίτευξη των στόχων της EIOPA, |
| --- | --- |

—

διασφαλίζει την επίτευξη των στόχων της EIOPA,

| — | εκπληρώνει ορισμένα σαφώς καθορισμένα καθήκοντα και αποφάσεις του συμβουλίου εποπτών της EIOPA, |
| --- | --- |

—

εκπληρώνει ορισμένα σαφώς καθορισμένα καθήκοντα και αποφάσεις του συμβουλίου εποπτών της EIOPA,

| — | συμμετέχει σε ακροάσεις ενώπιον του Ευρωπαϊκού Κοινοβουλίου σχετικά με τις επιδόσεις της EIOPA, προβαίνει σε δήλωση ενώπιον του Ευρωπαϊκού Κοινοβουλίου και απαντά σε ερωτήσεις των μελών του. |
| --- | --- |

—

συμμετέχει σε ακροάσεις ενώπιον του Ευρωπαϊκού Κοινοβουλίου σχετικά με τις επιδόσεις της EIOPA, προβαίνει σε δήλωση ενώπιον του Ευρωπαϊκού Κοινοβουλίου και απαντά σε ερωτήσεις των μελών του.

ΠΡΟΫΠΟΘΕΣΕΙΣ

1.   Κριτήρια επιλεξιμότητας

Στο στάδιο προεπιλογής θα περιληφθούν οι υποψήφιοι οι οποίοι κατά την ημερομηνία λήξης της προθεσμίας υποβολής των αιτήσεων πληρούν τα ακόλουθα τυπικά κριτήρια επιλεξιμότητας:

1.1.   Γενικές προϋποθέσεις

| — | Να είναι υπήκοοι κράτους μέλους της Ευρωπαϊκής Ένωσης (3). |
| --- | --- |

—

Να είναι υπήκοοι κράτους μέλους της Ευρωπαϊκής Ένωσης (3).

| — | Να απολαύουν όλων των πολιτικών δικαιωμάτων τους (4). |
| --- | --- |

—

Να απολαύουν όλων των πολιτικών δικαιωμάτων τους (4).

| — | Να έχουν εκπληρώσει τις στρατιωτικές υποχρεώσεις που προβλέπονται από τους ισχύοντες νόμους. |
| --- | --- |

—

Να έχουν εκπληρώσει τις στρατιωτικές υποχρεώσεις που προβλέπονται από τους ισχύοντες νόμους.

| — | Να έχουν άριστη γνώση μίας από τις επίσημες γλώσσες της Ευρωπαϊκής Ένωσης (5) και ικανοποιητική γνώση μίας ακόμη γλώσσας της Ευρωπαϊκής Ένωσης. |
| --- | --- |

—

Να έχουν άριστη γνώση μίας από τις επίσημες γλώσσες της Ευρωπαϊκής Ένωσης (5) και ικανοποιητική γνώση μίας ακόμη γλώσσας της Ευρωπαϊκής Ένωσης.

| — | Να είναι σωματικά ικανοί για την άσκηση των καθηκόντων που σχετίζονται με τη θέση (6). |
| --- | --- |

—

Να είναι σωματικά ικανοί για την άσκηση των καθηκόντων που σχετίζονται με τη θέση (6).

1.2.   Ειδικές προϋποθέσεις

1.2.1.   Τίτλοι σπουδών

| α) | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα (πτυχίο) (7) όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή |
| --- | --- |

α)

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα (πτυχίο) (7) όταν η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, ή

| β) | επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο6, καθώς και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου). |
| --- | --- |

β)

επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο6, καθώς και κατάλληλη επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα ενός έτους δεν μπορεί να συμπεριλαμβάνεται στην απαιτούμενη κατωτέρω επαγγελματική πείρα μετά την απόκτηση του πανεπιστημιακού τίτλου).

1.2.2.   Επαγγελματική πείρα

Για να υποβάλει την υποψηφιότητά του/της, ο/η υποψήφιος/-α πρέπει να διαθέτει τουλάχιστον 15 έτη αποδεδειγμένης επαγγελματικής πείρας (8), μετά την ολοκλήρωση των σπουδών που αναφέρονται στην ενότητα 1.2.1, εκ των οποίων τουλάχιστον πέντε έτη σε θέση υψηλού επιπέδου στους τομείς δραστηριοτήτων της EIOPA.

1.2.3.   Γλωσσικές γνώσεις

Καθώς η EIOPA χρησιμοποιεί ως γλώσσα εργασίας την αγγλική (9), για να εργαστεί κάποιος σε αυτήν, απαιτείται να διαθέτει άριστη προφορική και γραπτή γνώση της αγγλικής γλώσσας (10).

1.2.4.   Όριο ηλικίας

Για να υποβάλει την υποψηφιότητά του/της, ο/η υποψήφιος/-α πρέπει να είναι σε θέση να ολοκληρώσει την πενταετή θητεία του/της πριν από τη συνταξιοδότησή του/της. Για τους έκτακτους υπαλλήλους της Ευρωπαϊκής Ένωσης, η ηλικία συνταξιοδότησης συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 66 ετών.

2.   Κριτήρια επιλογής

Πέραν των ανωτέρω, θα χρησιμοποιηθούν και τα ακόλουθα κριτήρια επιλογής:

| — | Άριστη γνώση των συναφών με τις δραστηριότητες της EIOPA τομέων και αποδεδειγμένη πείρα στους εν λόγω τομείς. |
| --- | --- |

—

Άριστη γνώση των συναφών με τις δραστηριότητες της EIOPA τομέων και αποδεδειγμένη πείρα στους εν λόγω τομείς.

| — | Αποδεδειγμένη πείρα στον τομέα της χρηματοοικονομικής ρύθμισης και/ή εποπτείας σε εθνικό, ευρωπαϊκό ή διεθνές επίπεδο, η οποία είναι συναφής με τις δραστηριότητες της EIOPA. |
| --- | --- |

—

Αποδεδειγμένη πείρα στον τομέα της χρηματοοικονομικής ρύθμισης και/ή εποπτείας σε εθνικό, ευρωπαϊκό ή διεθνές επίπεδο, η οποία είναι συναφής με τις δραστηριότητες της EIOPA.

| — | Πολύ καλή κατανόηση της λειτουργίας των θεσμικών οργάνων της ΕΕ και των διαδικασιών λήψης αποφάσεων σε επίπεδο ΕΕ, καθώς και των ευρωπαϊκών και διεθνών δραστηριοτήτων που είναι συναφείς με τις δραστηριότητες της EIOPA. |
| --- | --- |

—

Πολύ καλή κατανόηση της λειτουργίας των θεσμικών οργάνων της ΕΕ και των διαδικασιών λήψης αποφάσεων σε επίπεδο ΕΕ, καθώς και των ευρωπαϊκών και διεθνών δραστηριοτήτων που είναι συναφείς με τις δραστηριότητες της EIOPA.

| — | Άριστη γνώση του ευρωπαϊκού πολιτικού και νομικού περιβάλλοντος και αποδεδειγμένη πείρα στον τομέα των διαπραγματεύσεων σε ευρωπαϊκό και διεθνές επίπεδο. |
| --- | --- |

—

Άριστη γνώση του ευρωπαϊκού πολιτικού και νομικού περιβάλλοντος και αποδεδειγμένη πείρα στον τομέα των διαπραγματεύσεων σε ευρωπαϊκό και διεθνές επίπεδο.

| — | Πείρα στη διοίκηση οργανισμού με σημαντικά καθήκοντα και στόχους, καθώς και τον συντονισμό του οργανισμού για την επίτευξη των στόχων του. |
| --- | --- |

—

Πείρα στη διοίκηση οργανισμού με σημαντικά καθήκοντα και στόχους, καθώς και τον συντονισμό του οργανισμού για την επίτευξη των στόχων του.

Οι αιτήσεις θα αξιολογηθούν βάσει των κριτηρίων επιλεξιμότητας και επιλογής που προσδιορίζονται στο πρώτο και στο δεύτερο μέρος.

Οι υποψήφιοι για τη συγκεκριμένη θέση θα πρέπει να έχουν τις ακόλουθες ικανότητες, οι οποίες θα αξιολογηθούν κατά τη διάρκεια των συνεντεύξεων:

| — | αποδεδειγμένη ικανότητα λήψης αποφάσεων τόσο σε στρατηγικό όσο και σε πολιτικό επίπεδο, |
| --- | --- |

—

αποδεδειγμένη ικανότητα λήψης αποφάσεων τόσο σε στρατηγικό όσο και σε πολιτικό επίπεδο,

| — | άριστες ικανότητες δικτύωσης, δεξιότητες επικοινωνίας και διαπροσωπικές δεξιότητες, περιλαμβανομένης της ικανότητας συνεργασίας και διαπραγμάτευσης με υψηλόβαθμους εκπροσώπους της νομοθετικής εξουσίας και εκπροσώπους κυβερνήσεων, καθώς και με συμφεροντούχους και εκπροσώπους του χρηματοοικονομικού κλάδου εντός και εκτός ΕΕ, |
| --- | --- |

—

άριστες ικανότητες δικτύωσης, δεξιότητες επικοινωνίας και διαπροσωπικές δεξιότητες, περιλαμβανομένης της ικανότητας συνεργασίας και διαπραγμάτευσης με υψηλόβαθμους εκπροσώπους της νομοθετικής εξουσίας και εκπροσώπους κυβερνήσεων, καθώς και με συμφεροντούχους και εκπροσώπους του χρηματοοικονομικού κλάδου εντός και εκτός ΕΕ,

| — | υψηλό αίσθημα ευθύνης, πρωτοβουλίας και αυτενέργειας. |
| --- | --- |

—

υψηλό αίσθημα ευθύνης, πρωτοβουλίας και αυτενέργειας.

ΙΣΕΣ ΕΥΚΑΙΡΙΕΣ

Ως αρχή της Ευρωπαϊκής Ένωσης, η EIOPA εφαρμόζει πολιτική ίσων ευκαιριών και λαμβάνει μέριμνα για την αποφυγή οποιασδήποτε μορφής διακρίσεων στις διαδικασίες πρόσληψης.

ΔΙΑΔΙΚΑΣΙΑ ΕΠΙΛΟΓΗΣ

Η διαδικασία επιλογής περιλαμβάνει τα ακόλουθα στάδια:

| 1. | Θα συσταθεί επιτροπή προεπιλογής για τη συγκεκριμένη διαδικασία προεπιλογής. Όλοι οι επιλέξιμοι υποψήφιοι που καλούνται σε συνέντευξη προεπιλογής ενημερώνονται για τη σύνθεση της επιτροπής προεπιλογής μέσω της σχετικής πρόσκλησης που τους αποστέλλεται. |
| --- | --- |

1.

Θα συσταθεί επιτροπή προεπιλογής για τη συγκεκριμένη διαδικασία προεπιλογής. Όλοι οι επιλέξιμοι υποψήφιοι που καλούνται σε συνέντευξη προεπιλογής ενημερώνονται για τη σύνθεση της επιτροπής προεπιλογής μέσω της σχετικής πρόσκλησης που τους αποστέλλεται.

| 2. | Η επιτροπή προεπιλογής θα εξετάσει αναλυτικά τα έγγραφα των αιτήσεων (βιογραφικό σημείωμα και επιστολή εκδήλωσης ενδιαφέροντος) των υποψηφίων σε συνάρτηση με τα κριτήρια επιλεξιμότητας και επιλογής και θα καταρτίσει πίνακα στον οποίο θα συμπεριληφθούν οι δέκα κατ’ ανώτατο όριο επικρατέστεροι υποψήφιοι βάσει των ανωτέρω αναφερόμενων προσόντων και κριτηρίων. Οι υποψήφιοι που θα συμπεριληφθούν στον εν λόγω πίνακα θα κληθούν από την επιτροπή προεπιλογής για να συμμετάσχουν σε συνεντεύξεις προεπιλογής. |
| --- | --- |

2.

Η επιτροπή προεπιλογής θα εξετάσει αναλυτικά τα έγγραφα των αιτήσεων (βιογραφικό σημείωμα και επιστολή εκδήλωσης ενδιαφέροντος) των υποψηφίων σε συνάρτηση με τα κριτήρια επιλεξιμότητας και επιλογής και θα καταρτίσει πίνακα στον οποίο θα συμπεριληφθούν οι δέκα κατ’ ανώτατο όριο επικρατέστεροι υποψήφιοι βάσει των ανωτέρω αναφερόμενων προσόντων και κριτηρίων. Οι υποψήφιοι που θα συμπεριληφθούν στον εν λόγω πίνακα θα κληθούν από την επιτροπή προεπιλογής για να συμμετάσχουν σε συνεντεύξεις προεπιλογής.

| 3. | Μετά τη διεξαγωγή των συνεντεύξεων προεπιλογής, η επιτροπή προεπιλογής θα υποβάλει προκαταρκτικό πίνακα με έξι κατ’ ανώτατο όριο επικρατέστερους υποψηφίους και έκθεση αξιολόγησης στο συμβούλιο εποπτών της EIOPA. |
| --- | --- |

3.

Μετά τη διεξαγωγή των συνεντεύξεων προεπιλογής, η επιτροπή προεπιλογής θα υποβάλει προκαταρκτικό πίνακα με έξι κατ’ ανώτατο όριο επικρατέστερους υποψηφίους και έκθεση αξιολόγησης στο συμβούλιο εποπτών της EIOPA.

| 4. | Οι έξι κατ’ ανώτατο όριο επικρατέστεροι υποψήφιοι που περιλαμβάνονται στον προκαταρκτικό πίνακα θα κληθούν στη συνέχεια να παρουσιάσουν ένα προκαθορισμένο θέμα και να συμμετάσχουν σε συνέντευξη που διενεργείται από το συμβούλιο εποπτών της EIOPA. Οι παρουσιάσεις και οι συνεντεύξεις θα πραγματοποιηθούν την ίδια ημέρα. Το θέμα της παρουσίασης γνωστοποιείται στην πρόσκληση διεξαγωγής της παρουσίασης και της συνέντευξης ενώπιον του συμβουλίου εποπτών της EIOPA. |
| --- | --- |

4.

Οι έξι κατ’ ανώτατο όριο επικρατέστεροι υποψήφιοι που περιλαμβάνονται στον προκαταρκτικό πίνακα θα κληθούν στη συνέχεια να παρουσιάσουν ένα προκαθορισμένο θέμα και να συμμετάσχουν σε συνέντευξη που διενεργείται από το συμβούλιο εποπτών της EIOPA. Οι παρουσιάσεις και οι συνεντεύξεις θα πραγματοποιηθούν την ίδια ημέρα. Το θέμα της παρουσίασης γνωστοποιείται στην πρόσκληση διεξαγωγής της παρουσίασης και της συνέντευξης ενώπιον του συμβουλίου εποπτών της EIOPA.

| 5. | Το Ευρωπαϊκό Συμβούλιο θα εκδώσει απόφαση για τον διορισμό του προέδρου, κατόπιν επιβεβαίωσης του Ευρωπαϊκού Κοινοβουλίου. |
| --- | --- |

5.

Το Ευρωπαϊκό Συμβούλιο θα εκδώσει απόφαση για τον διορισμό του προέδρου, κατόπιν επιβεβαίωσης του Ευρωπαϊκού Κοινοβουλίου.

| 6. | Οι υποψήφιοι ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω. |
| --- | --- |

6.

Οι υποψήφιοι ενδέχεται να κληθούν και σε άλλες συνεντεύξεις και/ή δοκιμασίες, πέραν εκείνων που αναφέρονται ανωτέρω.

| 7. | Η παρούσα πρόσκληση υποβολής υποψηφιοτήτων αποτελεί τη βάση για την κατάρτιση του πίνακα των επικρατέστερων υποψηφίων. Η συμπερίληψη στον πίνακα των επικρατέστερων υποψηφίων δεν αποτελεί εγγύηση διορισμού. Οι υποψήφιοι πρέπει να γνωρίζουν ότι ο πίνακας των επικρατέστερων υποψηφίων μπορεί να δημοσιοποιηθεί μετά την έγκρισή του από το συμβούλιο εποπτών. |
| --- | --- |

7.

Η παρούσα πρόσκληση υποβολής υποψηφιοτήτων αποτελεί τη βάση για την κατάρτιση του πίνακα των επικρατέστερων υποψηφίων. Η συμπερίληψη στον πίνακα των επικρατέστερων υποψηφίων δεν αποτελεί εγγύηση διορισμού. Οι υποψήφιοι πρέπει να γνωρίζουν ότι ο πίνακας των επικρατέστερων υποψηφίων μπορεί να δημοσιοποιηθεί μετά την έγκρισή του από το συμβούλιο εποπτών.

| 8. | Σύμφωνα με τα άρθρα 11 και 11α του κανονισμού υπηρεσιακής κατάστασης και το άρθρο 11 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (ΚΛΠ), θα ζητηθεί από τους/τις επιτυχόντες/-ούσες υποψήφιους/-ες προς συμπερίληψη στον προκαταρκτικό πίνακα να υποβάλουν δήλωση σύγκρουσης συμφερόντων πριν από τη συνέντευξη ενώπιον του συμβουλίου εποπτών. Ειδικότερα, οι επικρατέστεροι υποψήφιοι που περιλαμβάνονται στον προκαταρκτικό πίνακα θα κληθούν να υποβάλουν δήλωση δέσμευσης ότι θα ενεργούν με αμεροληψία για το δημόσιο συμφέρον, καθώς και δήλωση σχετικά με τυχόν συμφέροντα που ενδέχεται να θεωρηθεί ότι είναι εις βάρος της ανεξαρτησίας τους, οι οποίες δηλώσεις θα εξεταστούν με γνώμονα το πλαίσιο δεοντολογίας της EIOPA. Κάθε υποψήφιος/-α πρέπει να επιβεβαιώσει, στη δήλωση που συνοδεύει την αίτησή του/της, την προθυμία του/της να αναλάβει τις ανωτέρω δεσμεύσεις σε περίπτωση που αναδειχθεί επιτυχών/-ούσα υποψήφιος/-α. |
| --- | --- |

8.

Σύμφωνα με τα άρθρα 11 και 11α του κανονισμού υπηρεσιακής κατάστασης και το άρθρο 11 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (ΚΛΠ), θα ζητηθεί από τους/τις επιτυχόντες/-ούσες υποψήφιους/-ες προς συμπερίληψη στον προκαταρκτικό πίνακα να υποβάλουν δήλωση σύγκρουσης συμφερόντων πριν από τη συνέντευξη ενώπιον του συμβουλίου εποπτών. Ειδικότερα, οι επικρατέστεροι υποψήφιοι που περιλαμβάνονται στον προκαταρκτικό πίνακα θα κληθούν να υποβάλουν δήλωση δέσμευσης ότι θα ενεργούν με αμεροληψία για το δημόσιο συμφέρον, καθώς και δήλωση σχετικά με τυχόν συμφέροντα που ενδέχεται να θεωρηθεί ότι είναι εις βάρος της ανεξαρτησίας τους, οι οποίες δηλώσεις θα εξεταστούν με γνώμονα το πλαίσιο δεοντολογίας της EIOPA. Κάθε υποψήφιος/-α πρέπει να επιβεβαιώσει, στη δήλωση που συνοδεύει την αίτησή του/της, την προθυμία του/της να αναλάβει τις ανωτέρω δεσμεύσεις σε περίπτωση που αναδειχθεί επιτυχών/-ούσα υποψήφιος/-α.

Επισημαίνεται ότι οι εργασίες και οι συζητήσεις της επιτροπής προεπιλογής είναι αυστηρά απόρρητες και απαγορεύεται οποιαδήποτε επικοινωνία με τα μέλη της. Οποιαδήποτε επικοινωνία υποψηφίου ή τρίτου που αποσκοπεί να επηρεάσει τα μέλη της επιτροπής προεπιλογής σχετικά με την επιλογή συνιστά λόγο αποκλεισμού από τη διαδικασία επιλογής.

ΔΙΟΡΙΣΜΟΣ ΚΑΙ ΟΡΟΙ ΑΠΑΣΧΟΛΗΣΗΣ

1.   Είδος σύμβασης, διάρκεια και ημερομηνία έναρξης

Ο/Η επιτυχών/-ούσα υποψήφιος/-α θα προσληφθεί ως έκτακτος/-η υπάλληλος του άρθρου 2 στοιχείο α) (11) με σύμβαση εργασίας ορισμένου χρόνου διάρκειας πέντε ετών, δοκιμαστική περίοδο διάρκειας εννέα μηνών και δυνατότητα παράτασης σύμφωνα με τον κανονισμό (ΕΕ) αριθ. 1094/2010.

Η θητεία του προέδρου είναι πενταετής και μπορεί να παραταθεί άπαξ από το Συμβούλιο, κατόπιν πρότασης του συμβουλίου εποπτών και επικουρούμενο από την Επιτροπή και λαμβάνοντας υπόψη την αποτίμηση του συμβουλίου εποπτών.

Η προβλεπόμενη ημερομηνία έναρξης είναι η 1η Μαρτίου 2021.

2.   Ομάδα καθηκόντων και βαθμός

Ο/Η επιτυχών/-ούσα υποψήφιος/-α θα προσληφθεί ως έκτακτος/-η υπάλληλος του άρθρου 2 στοιχείο α) στον βαθμό AD 15. Ο μηνιαίος βασικός μισθός ξεκινά κατ’ εκτίμηση από 17 493 EUR.

Αναλυτικά στοιχεία για το συνολικό πακέτο αποδοχών παρέχονται στα άρθρα 62 — 70 και στο παράρτημα VII του κανονισμού υπηρεσιακής κατάστασης. Για περισσότερες πληροφορίες, ανατρέξτε στη σελίδα Careers της EIOPA: http://www.eiopa.europa.eu/about/careers_en.

3.   Σύνοψη των όρων απασχόλησης

| — | Οι αποδοχές δεν υπόκεινται σε εθνικούς φόρους. Υπόκεινται σε κοινοτικό φόρο, ο οποίος παρακρατείται στην πηγή. |
| --- | --- |

—

Οι αποδοχές δεν υπόκεινται σε εθνικούς φόρους. Υπόκεινται σε κοινοτικό φόρο, ο οποίος παρακρατείται στην πηγή.

| — | Ισχύει ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού δυνάμει του άρθρου 64 του κανονισμού υπηρεσιακής κατάστασης για το Βερολίνο, Γερμανία. |
| --- | --- |

—

Ισχύει ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού δυνάμει του άρθρου 64 του κανονισμού υπηρεσιακής κατάστασης για το Βερολίνο, Γερμανία.

| — | Ανάλογα με την ατομική οικογενειακή κατάσταση και τον τόπο προέλευσής τους, τα μέλη του προσωπικού μπορεί να δικαιούνται τα ακόλουθα: επίδομα αποδημίας (16 % του βασικού μισθού), επίδομα στέγης, επίδομα συντηρούμενου τέκνου, σχολικό επίδομα, αποζημίωση εγκατάστασης και αποζημίωση εξόδων μετακόμισης, αρχική προσωρινή ημερήσια αποζημίωση επιβίωσης και άλλες παροχές. |
| --- | --- |

—

Ανάλογα με την ατομική οικογενειακή κατάσταση και τον τόπο προέλευσής τους, τα μέλη του προσωπικού μπορεί να δικαιούνται τα ακόλουθα: επίδομα αποδημίας (16 % του βασικού μισθού), επίδομα στέγης, επίδομα συντηρούμενου τέκνου, σχολικό επίδομα, αποζημίωση εγκατάστασης και αποζημίωση εξόδων μετακόμισης, αρχική προσωρινή ημερήσια αποζημίωση επιβίωσης και άλλες παροχές.

| — | Δικαίωμα ετήσιας άδειας: δύο ημέρες ανά ημερολογιακό μήνα συν επιπλέον ημέρες για την ηλικία και τον βαθμό, και 2,5 ημέρες πρόσθετη άδεια για διαμονή στη χώρα καταγωγής η οποία χορηγείται σε υπαλλήλους που δικαιούνται επίδομα αποδημίας ή αποζημίωση εκπατρισμού. |
| --- | --- |

—

Δικαίωμα ετήσιας άδειας: δύο ημέρες ανά ημερολογιακό μήνα συν επιπλέον ημέρες για την ηλικία και τον βαθμό, και 2,5 ημέρες πρόσθετη άδεια για διαμονή στη χώρα καταγωγής η οποία χορηγείται σε υπαλλήλους που δικαιούνται επίδομα αποδημίας ή αποζημίωση εκπατρισμού.

| — | Συνταξιοδοτικό πρόγραμμα της ΕΕ (μετά από 10 έτη υπηρεσίας). |
| --- | --- |

—

Συνταξιοδοτικό πρόγραμμα της ΕΕ (μετά από 10 έτη υπηρεσίας).

| — | Κοινό σύστημα ασφάλισης ασθενείας της ΕΕ, ασφαλιστική κάλυψη ατυχήματος και επαγγελματικής ασθένειας, επίδομα ανεργίας και αναπηρίας. |
| --- | --- |

—

Κοινό σύστημα ασφάλισης ασθενείας της ΕΕ, ασφαλιστική κάλυψη ατυχήματος και επαγγελματικής ασθένειας, επίδομα ανεργίας και αναπηρίας.

| — | Ασφάλιση ταξιδίου κατά τη συμμετοχή σε αποστολές. |
| --- | --- |

—

Ασφάλιση ταξιδίου κατά τη συμμετοχή σε αποστολές.

4.   Δικαιώματα και υποχρεώσεις

Οι υποψήφιοι ενημερώνονται ότι, σε περίπτωση διορισμού τους στη θέση του προέδρου της EIOPA, οφείλουν να συμμορφώνονται με τα πρότυπα δεοντολογίας που προβλέπονται στον τίτλο II του κανονισμού υπηρεσιακής κατάστασης, συμπεριλαμβανομένων των κανόνων σχετικά με την ανεξαρτησία, την ακεραιότητα και τη σύγκρουση συμφερόντων, καθ’ όλη την περίοδο απασχόλησής τους και μετά την αποχώρησή τους από την EIOPA.

Ο/Η πρόεδρος οφείλει να ασκεί τα καθήκοντά του/της και να ρυθμίζει τη συμπεριφορά του/της λαμβάνοντας αποκλειστικά υπόψη του/της τα συμφέροντα της Ένωσης και ανεξάρτητα από κάθε συμφέρον που μπορεί να θεωρηθεί ότι θίγει την ανεξαρτησία του/της.

Εφιστάται ιδιαιτέρως η προσοχή στο γεγονός ότι τα πρόσωπα που έχουν διατελέσει πρόεδροι της EIOPA υποχρεούνται (12) να ζητούν τη σχετική έγκριση της EIOPA (για περίοδο δύο ετών μετά την αποχώρησή τους από την EIOPA) πριν από την άσκηση άλλης επαγγελματικής δραστηριότητας. Εάν η δραστηριότητα αυτή συνδέεται με την πραγματοποιηθείσα εργασία τους κατά τα τρία τελευταία έτη της υπηρεσίας τους στην EIOPA, και αν η EIOPA κρίνει ότι ενδέχεται να είναι ασυμβίβαστη με τα νόμιμα συμφέροντά της, η EIOPA μπορεί είτε να την εγκρίνει υπό τους όρους που η ίδια κρίνει ενδεδειγμένους είτε να απαγορεύσει την άσκηση της δραστηριότητας αυτής για έως δύο έτη μετά την αποχώρησή τους από την EIOPA. Δραστηριότητες που μπορεί να θέσουν τον πρόεδρο της EIOPA σε κατάσταση σύγκρουσης συμφερόντων δεν θα εγκρίνονται.

5.   Τόπος υπηρεσίας

Φρανκφούρτη, Γερμανία.

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ

Οι αιτήσεις, περιλαμβανομένων του βιογραφικού σημειώματος και της επιστολής εκδήλωσης ενδιαφέροντος, θα πρέπει να υποβληθούν στην αγγλική γλώσσα, χρονολογημένες και υπογεγραμμένες, στην ακόλουθη διεύθυνση: 202016TAAD15@eiopa.europa.eu έως τις 23:59 CET (ώρα Κεντρικής Ευρώπης) στις 31 Αυγούστου 2020.

Η EIOPA δεν θα εξετάσει καμία αίτηση που θα παραληφθεί μετά την εκπνοή της προθεσμίας. Συνιστάται θερμά στους υποψηφίους να μην περιμένουν έως την τελευταία ημέρα για να υποβάλουν τις αιτήσεις τους, καθώς η μεγάλη κίνηση στο Διαδίκτυο ή οποιοδήποτε σφάλμα στη διαδικτυακή σύνδεση μπορεί να δυσχεράνει την υποβολή της αίτησής τους. Η EIOPA δεν φέρει καμία ευθύνη για τυχόν καθυστέρηση λόγω προβλημάτων αυτού του είδους.

Θα γίνουν δεκτές και θα εξεταστούν μόνο οι αιτήσεις που είναι πλήρεις. Για να θεωρηθεί η αίτηση πλήρης, οι υποψήφιοι πρέπει να στείλουν όλα τα έγγραφα, χρονολογημένα και υπογεγραμμένα πριν από την εκπνοή της προθεσμίας:

| 1. | βιογραφικό σημείωμα στο οποίο αναφέρονται σαφώς (μεταξύ άλλων):






  — | οι τίτλοι σπουδών (παραθέστε τις ακριβείς ημερομηνίες απόκτησης των τίτλων σπουδών), |
| --- | --- | --- |

1.

βιογραφικό σημείωμα στο οποίο αναφέρονται σαφώς (μεταξύ άλλων):

—

οι τίτλοι σπουδών (παραθέστε τις ακριβείς ημερομηνίες απόκτησης των τίτλων σπουδών),

| — | οι αρμοδιότητες, η πείρα και οι δεξιότητες που αποκτήθηκαν από προηγούμενες θέσεις (παραθέστε τις ακριβείς ημερομηνίες της επαγγελματικής πείρας σας), |
| --- | --- |

—

οι αρμοδιότητες, η πείρα και οι δεξιότητες που αποκτήθηκαν από προηγούμενες θέσεις (παραθέστε τις ακριβείς ημερομηνίες της επαγγελματικής πείρας σας),

| — | η ιθαγένεια, |
| --- | --- |

—

η ιθαγένεια,

| — | οι γλωσσικές δεξιότητες, και |
| --- | --- |

—

οι γλωσσικές δεξιότητες, και

| 2. | επιστολή εκδήλωσης ενδιαφέροντος, έκτασης που δεν υπερβαίνει τη μία σελίδα, στην οποία επεξηγείτε τους λόγους για τους οποίους ενδιαφέρεστε για τη θέση, καθώς και ποια θα είναι η προστιθέμενη αξία που θα προσδώσετε στην EIOPA σε περίπτωση που επιλεγείτε. |
| --- | --- |

2.

επιστολή εκδήλωσης ενδιαφέροντος, έκτασης που δεν υπερβαίνει τη μία σελίδα, στην οποία επεξηγείτε τους λόγους για τους οποίους ενδιαφέρεστε για τη θέση, καθώς και ποια θα είναι η προστιθέμενη αξία που θα προσδώσετε στην EIOPA σε περίπτωση που επιλεγείτε.

Οι υποψήφιοι παρακαλούνται να μην αποστέλλουν στο στάδιο αυτό δικαιολογητικά έγγραφα (αντίγραφα δελτίων ταυτότητας, διαβατηρίων, διπλωμάτων κ.λπ.). Τα δικαιολογητικά έγγραφα πρέπει να υποβληθούν σε μεταγενέστερο στάδιο της διαδικασίας, όταν ζητηθεί η προσκόμισή τους.

Πριν από την υποβολή της αίτησής τους, οι υποψήφιοι πρέπει να αξιολογήσουν και να ελέγξουν εάν πληρούν όλες τις απαιτήσεις που ορίζονται στην προκήρυξη κενής θέσης, ιδίως σε ό,τι αφορά τα προσόντα και τη συναφή επαγγελματική πείρα. Οι εν λόγω απαιτήσεις πρέπει να πληρούνται κατά την καταληκτική ημερομηνία υποβολής των αιτήσεων.

Η επαγγελματική πείρα που αναγράφεται στο βιογραφικό σημείωμα λαμβάνεται υπόψη μόνο εφόσον έχει αποκτηθεί μετά τη λήψη του διπλώματος ή του τίτλου σπουδών που απαιτείται για τη συγκεκριμένη θέση και μόνο αν είναι αποτέλεσμα αμειβόμενης εργασίας (περιλαμβανομένων των υποτροφιών ή των περιόδων πρακτικής άσκησης). Τα διδακτορικά μπορεί να ληφθούν υπόψη ως επαγγελματική πείρα εάν οι υποψήφιοι είχαν υποτροφία ή λάμβαναν μισθό κατά τη διάρκεια των διδακτορικών σπουδών. Η μέγιστη διάρκεια που λαμβάνεται υπόψη για τα διδακτορικά είναι τα τρία έτη, υπό την προϋπόθεση επιτυχούς ολοκλήρωσης του διδακτορικού έως την καταληκτική ημερομηνία υποβολής των αιτήσεων για τη συγκεκριμένη διαδικασία επιλογής.

Στο βιογραφικό σημείωμα θα πρέπει να αναφέρονται οι ημερομηνίες έναρξης και λήξης όλων των προηγούμενων θέσεων εργασίας και να προσδιορίζεται εάν πρόκειται για θέσεις πλήρους ή μερικής απασχόλησης. Οι υποψήφιοι που ασκούν ελεύθερο ή ανεξάρτητο επάγγελμα πρέπει να προσκομίσουν απόσπασμα του σχετικού μητρώου εγγραφής ή οποιοδήποτε άλλο επίσημο έγγραφο (για παράδειγμα, έγγραφο φορολογικής δήλωσης) όπου να εμφαίνεται σαφώς η διάρκεια της σχετικής επαγγελματικής πείρας. Στο έντυπο της αίτησης πρέπει να αναγράφονται αναλυτικά η επαγγελματική πείρα, η κατάρτιση, το ερευνητικό έργο ή οι σπουδές του υποψηφίου. Οι υποψήφιοι πρέπει να είναι σε θέση να υποβάλουν, εφόσον τους ζητηθεί, δικαιολογητικά έγγραφα όπου εμφαίνεται σαφώς η διάρκεια και η φύση της αποκτηθείσας πείρας.

Ως τόπος έναρξης του ταξιδιού των υποψηφίων που θα κληθούν σε συνέντευξη θα χρησιμοποιηθεί η διεύθυνση που αναγράφεται στο βιογραφικό σημείωμα.

Για τη διευκόλυνση της διαδικασίας επιλογής, κάθε επικοινωνία με τους υποψηφίους σχετικά με την προκηρυσσόμενη κενή θέση πραγματοποιείται στην αγγλική γλώσσα.

ΠΡΟΣΤΑΣΙΑ ΔΕΔΟΜΕΝΩΝ

Η EIOPA διασφαλίζει ότι η επεξεργασία των δεδομένων προσωπικού χαρακτήρα των υποψηφίων διενεργείται σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (13). Αυτό ισχύει ιδίως όσον αφορά την εμπιστευτικότητα και την ασφάλεια των δεδομένων αυτών.

ΔΙΑΔΙΚΑΣΙΑ ΠΡΟΣΦΥΓΗΣ

Οι υποψήφιοι που θεωρούν ότι θίγονται από κάποια απόφαση στο πλαίσιο της διαδικασίας επιλογής μπορούν να χρησιμοποιήσουν τα ακόλουθα μέσα:

1.   Αίτηση επανεξέτασης των αποφάσεων της επιτροπής προεπιλογής

Ο υποψήφιος μπορεί να υποβάλει, εντός δέκα ημερολογιακών ημερών από την ημερομηνία της επιστολής με την οποία του κοινοποιήθηκε η απόφαση της επιτροπής προεπιλογής, έγγραφη αίτηση επανεξέτασης της απόφασης, δεόντως αιτιολογημένη, στην ακόλουθη διεύθυνση ηλεκτρονικού ταχυδρομείου: 202016TAAD15@eiopa.europa.eu.

2.   Προσφυγές

| α) | Ο υποψήφιος μπορεί να υποβάλει ένσταση βάσει του άρθρου 90 παράγραφος 2 του κανονισμού υπηρεσιακής κατάστασης εντός των προβλεπόμενων προθεσμιών (τρεις μήνες), στην ακόλουθη διεύθυνση:





  Head of Human Resources Unit |
| --- | --- |
| EIOPA |
| Selection procedure: Ref. 202016TAAD15 |
| Westhafenplatz 1 |
| 60327 Frankfurt am Main |
| GERMANY |

α)

Ο υποψήφιος μπορεί να υποβάλει ένσταση βάσει του άρθρου 90 παράγραφος 2 του κανονισμού υπηρεσιακής κατάστασης εντός των προβλεπόμενων προθεσμιών (τρεις μήνες), στην ακόλουθη διεύθυνση:

Head of Human Resources Unit

EIOPA

Selection procedure: Ref. 202016TAAD15

Westhafenplatz 1

60327 Frankfurt am Main

GERMANY

| β) | Οι υποψήφιοι μπορούν να ασκήσουν δικαστική προσφυγή στο Γενικό Δικαστήριο βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού υπηρεσιακής κατάστασης.
  Για λεπτομέρειες σχετικά με τον τρόπο άσκησης προσφυγής, οι ενδιαφερόμενοι παρακαλούνται να συμβουλεύονται τον δικτυακό τόπο του Γενικού Δικαστηρίου: http://curia.europa.eu/ |
| --- | --- |

β)

Οι υποψήφιοι μπορούν να ασκήσουν δικαστική προσφυγή στο Γενικό Δικαστήριο βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού υπηρεσιακής κατάστασης.

Για λεπτομέρειες σχετικά με τον τρόπο άσκησης προσφυγής, οι ενδιαφερόμενοι παρακαλούνται να συμβουλεύονται τον δικτυακό τόπο του Γενικού Δικαστηρίου: http://curia.europa.eu/

3.   Υποβολή καταγγελίας στον Ευρωπαίο Διαμεσολαβητή

Οι υποψήφιοι έχουν επίσης τη δυνατότητα να υποβάλουν καταγγελία στον Ευρωπαίο Διαμεσολαβητή, σύμφωνα με το άρθρο 228 παράγραφος 1 της Συνθήκης για τη λειτουργία της Ευρωπαϊκής Ένωσης και σύμφωνα με τους όρους που προβλέπονται στην απόφαση 94/262/ΕΚΑΧ, ΕΚ, Ευρατόμ του Ευρωπαϊκού Κοινοβουλίου (14).

Για λεπτομέρειες σχετικά με τον τρόπο υποβολής καταγγελίας, οι ενδιαφερόμενοι παρακαλούνται να συμβουλεύονται τον δικτυακό τόπο του Ευρωπαίου Διαμεσολαβητή: http://www.ombudsman.europa.eu/

Η υποβολή καταγγελίας στον Ευρωπαίο Διαμεσολαβητή δεν έχει ανασταλτική επίδραση στο χρονικό διάστημα που ορίζεται στο άρθρο 90 παράγραφος 2 και στο άρθρο 91 του κανονισμού υπηρεσιακής κατάστασης σχετικά με την υποβολή ένστασης ή την προσφυγή στο Γενικό Δικαστήριο. Επίσης, σύμφωνα με το άρθρο 2 παράγραφος 4 των γενικών όρων άσκησης των καθηκόντων του Ευρωπαίου Διαμεσολαβητή, πριν από την υποβολή αναφοράς στον Ευρωπαίο Διαμεσολαβητή πρέπει να έχουν προηγηθεί τα ενδεδειγμένα διοικητικά διαβήματα προς τα ενδιαφερόμενα θεσμικά όργανα και οργανισμούς.

---

(1)  Η προκήρυξη κενής θέσης είναι διαθέσιμη στις επίσημες γλώσσες της Ευρωπαϊκής Ένωσης. Σε περίπτωση τυχόν ανακολουθίας, η έκδοση στην αγγλική γλώσσα είναι η πρωτότυπη και υπερισχύει, ενώ οι υπόλοιπες γλωσσικές εκδόσεις αποτελούν μεταφράσεις αποκλειστικά για ενημερωτικούς σκοπούς.

(2)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).

(3)  Οι υποψήφιοι πρέπει να πληρούν τις προϋποθέσεις που ορίζονται στο άρθρο 12 του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, μία εκ των οποίων είναι η υπηκοότητα κράτους μέλους της Ευρωπαϊκής Ένωσης.

(4)  Πριν από τον διορισμό, ο/η επιτυχών/-ούσα υποψήφιος/-α θα κληθεί να προσκομίσει βεβαίωση της αστυνομίας, που να βεβαιώνει ότι έχει λευκό ποινικό μητρώο.

(5)  Οι επίσημες γλώσσες της Ευρωπαϊκής Ένωσης είναι: αγγλικά, βουλγαρικά, γαλλικά, γερμανικά, δανέζικα, ελληνικά, εσθονικά, ιρλανδικά, ισπανικά, ιταλικά, κροατικά, λετονικά, λιθουανικά, μαλτέζικα, ολλανδικά, ουγγρικά, πολωνικά, πορτογαλικά, ρουμάνικα, σλοβάκικα, σλοβένικα, σουηδικά, τσέχικα και φινλανδικά.

(6)  Πριν από τον διορισμό, ο/η επιτυχών/-ούσα υποψήφιος/-α θα υποβληθεί σε εξετάσεις σε ένα από τα ιατρικά κέντρα της Ευρωπαϊκής Ένωσης προκειμένου να διασφαλιστεί ότι πληροί τις απαιτήσεις του άρθρου 12 παράγραφος 2 στοιχείο δ) του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (ΚΛΠ).

(7)  Δεκτοί γίνονται μόνο οι τίτλοι σπουδών που εκδίδονται από αρχές των κρατών μελών της ΕΕ ή του Ευρωπαϊκού Οικονομικού Χώρου (ΕΟΧ) ή τίτλοι σπουδών που αναγνωρίζονται ως ισότιμοι από τις αρμόδιες αρχές των κρατών μελών της ΕΕ. Αν ο υποψήφιος πραγματοποίησε τις βασικές σπουδές του εκτός της Ευρωπαϊκής Ένωσης, ο τίτλος σπουδών του πρέπει να έχει αναγνωριστεί από επισήμως εξουσιοδοτημένο όργανο ενός εκ των κρατών μελών της Ευρωπαϊκής Ένωσης (για παράδειγμα, εθνικό υπουργείο Παιδείας) και να υποβληθεί σχετική βεβαίωση μαζί με την αίτηση μέχρι την ημερομηνία λήξης της προθεσμίας.

(8)  Για περισσότερες πληροφορίες σχετικά με τον υπολογισμό της επαγγελματικής πείρας, ανατρέξτε στη διαδικασία υποβολής αίτησης που περιγράφεται στο τέλος της παρούσας προκήρυξης κενής θέσης.

(9)  απόφαση του συμβουλίου διοίκησης σχετικά με το γλωσσικό καθεστώς που εφαρμόζεται στην εσωτερική επικοινωνία της Αρχής (EIOPA-MB-11/003).

(10)  Απαιτείται τουλάχιστον επίπεδο γλωσσομάθειας Β2. Η αξιολόγηση του επιπέδου Β2 γίνεται σύμφωνα με το Κοινό ευρωπαϊκό πλαίσιο αναφοράς για τις γλώσσες (CEFR) (http://europass.cedefop.europa.eu/sites/default/files/cefr-el.pdf).

(11)  Βλέπε υποσημείωση 3.

(12)  Βλέπε ιδίως τον τίτλο τέσσερα της απόφασης C(2018)4048 final της Επιτροπής, της 29ης Ιουνίου 2018, σχετικά με τις εξωτερικές δραστηριότητες και καθήκοντα και τις επαγγελματικές δραστηριότητες μετά την αποχώρηση από την Υπηρεσία, όπως εγκρίθηκε με την απόφαση του συμβουλίου διοίκησης (EIOPA-MB-18/119) σχετικά με τις εξωτερικές δραστηριότητες και καθήκοντα και τις επαγγελματικές δραστηριότητες μετά την αποχώρηση από την Υπηρεσία.

(13)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

(14)  Απόφαση 94/262/ΕΚΑΧ, ΕΚ, Ευρατόμ του Ευρωπαϊκού Κοινοβουλίου, της 9ης Μαρτίου 1994, σχετικά με το καθεστώς του ευρωπαϊκού διαμεσολαβητή και τους γενικούς όρους άσκησης των καθηκόντων του (ΕΕ L 113 της 4.5. 1994, σ. 15)

---